ALT พุ่งปรี๊ด! วอลุ่มกระฉูดทะลุ 2 พันล้าน
ALT พุ่งปรี๊ด! วอลุ่มกระฉูด ล่าสุด ณ เวลา 16.03 อยู่ที่ 8.55 บาท บวก 1 บาท หรือ 13.25% จากราคา IPO ที่ 4.70 บาท สูงสุดที่ 8.65 บาท ต่ำสุดที่ 7.60 บาท มูลค่าซื้อขายที่ 2.37 พันล้านบาท
5 ก.ค. 2559

ผู้สื่อข่าวรายงานว่า ราคาหุ้นบริษัท เอแอลที เทเลคอม จำกัด (มหาชน) หรือ ALT ณ เวลา 16.03 อยู่ที่ 8.55 บาท บวก 1  บาท หรือ 13.25% จากราคา IPO ที่ 4.70 บาท สูงสุดที่ 8.65 บาท ต่ำสุดที่ 7.60 บาท มูลค่าซื้อขายที่ 2.37 พันล้านบาท ขณะที่ดัชนีตลาดหุ้นไทยโดยรวมลบ 0.23%
อนึ่ง ALT เป็นผู้ประกอบธุรกิจโทรคมนาคมแบบครบวงจร แบ่งเป็น 3 กลุ่มธุรกิจ ได้แก่ 1. ธุรกิจให้บริการสร้างสถานีฐาน ติดตั้ง และซ่อมแซมอุปกรณ์โทรคมนาคม 2. ธุรกิจจำหน่ายสินค้าในกลุ่มโทรคมนาคม ได้แก่ สายเคเบิลใยแก้วนำแสง, ตู้โทรคมนาคม, สถานีโทรคมนาคมเคลื่อนที่, สายอากาศ และอุปกรณ์โทรคมนาคมอื่นๆ3. ธุรกิจให้เช่าโครงสร้างพื้นฐานโทรคมนาคม